8.9.2022
DA
Den Europæiske Unions Tidende
C 345/5
V (Øvrige meddelelser)
RETSLIGE PROCEDURER
EFTA-DOMSTOLEN Anmodning om en rådgivende udtalelse fra EFTA-Domstolen indgivet af Oslo tingrett den 14. marts 2022 i sagen Stendi AS & Norlandia Care Norge AS mod Oslo kommune v/ordføreren (Sag E-4/22) (2022/C 345/04) Oslo tingrett har ved skrivelse af 14. marts 2022, som indgik til EFTA-Domstolen den 30. marts 2022, anmodet om en rådgivende udtalelse om nedenstående spørgsmål i sagen Stendi AS & Norlandia Care Norge AS mod Oslo kommune v/ordføreren: Om hvorvidt udbuddet falder ind under eller uden for begrebet tjenesteydelse: 1.
Skal en aftale om tilrådighedsstillelse af langtidspladser på plejehjem mod vederlag, hvilket sker på de betingelser, der er beskrevet [i anmodningen], anses for en kontrakt om levering af »tjenesteydelser« som omhandlet i artikel 2, stk.
1, nr. 9), i direktiv 2014/24/EU?
Om undtagelsen i EØS-aftalens artikel 32 for udøvelse af offentlig myndighed: 1.
Påvirkes en ordregivende myndigheds mulighed for at påberåbe sig undtagelsen i EØS-aftalens artikel 32, sammenholdt med artikel 39, af: a) om de pågældende tjenesteydelser tidligere har været genstand for offentlige tjenesteydelseskontrakter mellem den ordregivende myndighed og både nonprofitorganisationer og andre (ikke almennyttige) leverandører?
b) om andre offentlige ordregivende myndigheder i samme stat vælger stadig at indgå kontrakter om tilsvarende tjenesteydelser med både nonprofitorganisationer og andre (ikke almennyttige) leverandører?
c) om beføjelsen til at træffe beslutninger om tvangsbehandling af personer, der ikke har retsevne til at give samtykke, og som modsætter sig denne behandling, ikke er direkte overladt til den ordregivende offentlige myndigheds kontrahent, men derimod til det sundhedspersonale, der arbejder for kontrahenten? 2.
Hvordan skal udtrykket »eller lejlighedsvist« i EØS-aftalens artikel 32, sammenholdt med artikel 39, fortolkes? om at forbeholde tjenesterne for nonprofitorganisationer: 1.
Er EØS-aftalens artikel 31 og 36 samt artikel 74-77 i direktiv 2014/24/EU til hinder for en national lovgivning, der gør det muligt for offentlige ordregivende myndigheder at forbeholde sig ret til at deltage i udbudsprocedurer vedrørende sundheds- og socialydelser for »nonprofitorganisationer« på de betingelser, der er fastsat i den relevante nationale lovbestemmelse?